cyanic-selkie/wikianc huggingface dataset:
Ο.Φ.Μ. Μολαϊκός
Ιστορικό
Ο «Μολαϊκός» αμέσως εντάχθηκε στην Ε.Π.Σ. Λακωνίας και είχε ανοδική πορεία μέχρι και την Δ' Εθνική κατηγορία. Ο πρώτος επίσημος αγώνας στην ιστορία του Μολαϊκού ήταν με αντίπαλο τον Τρινασιακό Στεφανιάς για το πρωτάθλημα της Γ' Κατηγορίας Ε.Π.Σ. Λακωνίας. Στην Δ' Εθνική αγωνίστηκε συνολικά 7 χρονιές και πιο συγκεκριμένα τις περιόδους 1982-83, 1989-90, 1990-91, 1993-94, 1998-99, 2006-07 και 2007-08.
Έχει κατακτήσει 5 φορές το Πρωτάθλημα Ε.Π.Σ. Λακωνίας τις χρονιές 1981-82, 1988-89, 1992-93, 1997-98 και 2011-12. Επίσης, έχει κατακτήσει 2 φορές το Κύπελλο Ε.Π.Σ. Λακωνίας τις περιόδους 1989-90, 2021-22 και 7 φορές υπήρξε φιναλίστ και πιο συγκεκριμένα τις χρονιές 1982-83, 1997-98, 1998-99, 2009-10, 2013-14, 2014-15, 2015-16. Το 1990 κατέκτησε για πρώτη φορά το κύπελλο Ε.Π.Σ. Λακωνίας και μοναδική μέχρι σήμερα, επικρατώντας στον τελικό με 4-0 του Λεωνίδα Σπάρτης. Το 2012 συμμετείχε στο ειδικό πρωτάθλημα και τον 13ο όμιλο με αντιπάλους τους Εθνικό Μελιγαλά, Πορτοχελιακό και Παναρκαδικό, χάνοντας την επάνοδο στην Δ' Εθνική.
Εξωτερικοί σύνδεσμοι
Κατηγορία:Αθλητικοί σύλλογοι Λακωνίας Κατηγορία:Ιδρύσεις αθλητικών συλλόγων το 1969 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1969
Α.Ο.Κ. Ζακύνθου
Ο Αθλητικός Όμιλος Κατασταρίου Ζακύνθου είναι αθλητικός σύλλογος με έδρα το Καταστάρι στη Ζάκυνθο. Επίσημο έτος ίδρυσης του συλλόγου είναι το 1990, έχει χρώματα το μπλε και το κίτρινο και έμβλημα του μια άρπα. Διαθέτει τμήμα ποδοσφαίρου και πλήρη τμήματα υποδομών. Ανήκει στη δύναμη της Ε.Π.Σ. Ζακύνθου.
Ιστορικό
Ο '''Α.Ο.Κ. Ζακύνθου''' ιδρύθηκε το 1990 με έδρα το Καταστάρι. Το 2008 κατέκτησε το Πρωτάθλημα Ε.Π.Σ. Ζακύνθου, για πρώτη φορά και προβιβάστηκε στην Δ' Εθνική κατηγορία. Στην Δ' Εθνική αγωνίστηκε προσωρινά την περίοδο 2008-09 για πρώτη φορά, όποτε και υποβιβάστηκε. Τις χρονιές 2009, 2016 και 2017 κατέκτησε το Κύπελλο Ε.Π.Σ. Ζακύνθου. Έπειτα από 10 χρόνια, το 2018 ο Α.Ο.Κ. Ζακύνθου κατέκτησε εκ νέου το Πρωτάθλημα Ε.Π.Σ. Ζακύνθου και κέρδισε την ιστορική άνοδο στην Γ' Εθνική κατηγορία.
Την αγωνιστική περίοδο 2018-19, αγωνίζεται για πρώτη φορά στην Γ' Εθνική κατηγορία. Πρώτος αγώνας στην ιστορία του Α.Ο.Κ. Ζακύνθου για την Γ' Εθνική, ήταν στην πρεμιέρα του πρωταθλήματος στις 30 Σεπτεμβρίου 2018 με αντίπαλο εκτός έδρας τον Μανδραϊκό και τελικό αποτέλεσμα 0-0.
Εξωτερικοί σύνδεσμοι
Κατηγορία:Αθλητικοί σύλλογοι Ζακύνθου Κατηγορία:Ιδρύσεις αθλητικών συλλόγων το 1990 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1990
APT
Το Ανεπτυγμένο Εργαλείο Πακεταρίσματος, (Advanced Packaging Tool), ή APT, είναι ελεύθερο λογισμικό και αποτελεί μια διεπαφή-πρόσοψη, που δουλεύει-βασίζεται σε βασικές βιβλιοθήκες με σκοπό να προσφέρει μια υπηρεσία πιο εύκολης διαχείρισης (εγκατάστασης/απεγκατάστασης) πακέτων σε σχέση με την βασική λειτουργικότητα του dpkg.
Χρήση
Δεν υπάρχει συγκεκριμένο πρόγραμμα "apt", το apt είναι το όνομα ενός πακέτου που περιέχει ένα σύνολο από εργαλεία και βιβλιοθήκες που υποστηρίζουν την λειτουργικότητά του. Ένα σημαντικό μέρος του apt είναι μια βιβλιοθήκη συναρτήσεων γραμμένη σε C++ (μαζεμένες σε ένα ξεχωριστό πακέτο, το libapt) η οποία χρησιμοποιείται από τα προγράμματα προσόψεις που χειρίζονται πακέτα, όπως το  και το. Αυτά είναι τα πιο συχνά χρησιμοποιούμενα λόγω της απλότητάς τους και καθολικότητας αφού έχουν και τα δύο προτεραιότητα "important" σε όλες τις τρέχουσες εκδόσεις του Debian και συνεπώς είναι προκαταβολικά εγκατεστημένα σε μια προκαθορισμένη εγκατάσταση Debian. Το Apt λειτουργικά μπορεί να θεωρηθεί σαν μια πρόσοψη του, και μια φιλικότερη πρόσοψη σε αυτό από το  .Ενώ το   εκτελεί ενέργειες σε μεμονωμένα πακέτα, τα εργαλεία apt χειρίζονται σχέσεις (κυρίως εξαρτήσεις) ανάμεσα σ' αυτά, καθώς και διαχείριση πηγών και διαχείριση υψηλού επιπέδου αποφάσεις σχετικές με εκδόσεις (παρακολούθηση έκδοσης και κάρφωμα έκδοσης).
Το APT συχνά εξυμνείται σαν ένα από τα σημαντικότερα χαρακτηριστικά της διανομής Debian.
Ένα σημαντικό χαρακτηριστικό του APT είναι ο τρόπος που καλεί το dpkg - κάνοντας τοπολογική ταξινόμηση της λίστας των πακέτων που πρόκειται να εγκατασταθούν ή να απομακρυνθούν και καλεί το dpkg στην καλύτερη πιθανή ακολουθία.
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Ελεύθερο λογισμικό προγραμματισμένο σε C++ Κατηγορία:Debian
Αλεξάνδρα Κιλκίς
Η Αλεξάνδρα είναι ημιορεινό χωριό του Κιλκίς στην Κεντρική Μακεδονία σε υψόμετρο 180 μέτρων.
Γεωγραφία - Ιστορία
Η Αλεξάνδρα βρίσκεται στα σύνορα της Ελλάδας με τη Βόρεια Μακεδονία, βορειοανατολικά της λίμνης Δοϊράνης. Είναι κτισμένη δίπλα στην εθνική οδό Θεσσαλονίκης - Δοϊράνης, ανάμεσα στο Σταθμό Μουριών και τις Μουριές. Απέχει 33 χλμ. Β.-ΒΔ. από το Κιλκίς και 79 χλμ. Β.-ΒΔ. από τη Θεσσαλονίκη. Η παλιά ονομασία του χωριού, την περίοδο της τουρκοκρατίας, ήταν Ερτζελή ή Ερτζελί και έτσι αναφέρεται επίσημα το 1919 στο ΦΕΚ 48Α-05/03/1919 να προσαρτάται στην τότε κοινότητα Ακίντζαλη. Μετονομάστηκε σε Αλεξάνδρα το 1927. Το χωριό χαρακτηρίζεται αμιγώς προσφυγικό, αφού μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 17 οικογένειες προσφύγων (68 άτομα) από τον Πόντο. Σύμφωνα με το πρόγραμμα Καλλικράτης, μαζί με τον Σταθμό Μουριών αποτελούν την τοπική κοινότητα Σταθμού Μουριών που ανήκει στη δημοτική ενότητα Μουριών του δήμου Κιλκίς και σύμφωνα με την απογραφή 2011 έχει πληθυσμό 143 κατοίκους.
Πηγές
Κατηγορία:Χωριά του νομού Κιλκίς Κατηγορία:Δήμος Κιλκίς
Ούρσουλα Κορμπερό
Η Ούρσουλα Κορμπερό Ντελγκάδο (Σαν Περέ ντε Βιλαμαχόρ, Βαρκελώνη,11 Αυγούστου,1989) είναι Ισπανίδα ηθοποιός γνωστή για τον ρόλο της ως Ρουθ Γκόμες στη νεανική σειρά Física o química (2008–2011) και ως Τόκιο στη σειρά La casa de papel (2017–2021). Μετά την τελευταία της επιτυχία, έκανε το διεθνές άλμα παίζοντας στη βρετανική σειρά Snatch και στην αμερικανική ταινία Snake Eyes (2021).
Βιογραφία
Η Ούρσουλα Κορμπερό Ντελγκάδο γεννήθηκε στη Βαρκελώνη της Καταλονίας στις 11 Αυγούστου 1989. Είναι κόρη του Πέδρο Κορμπερό, ξυλουργού και της Έσθερ Ντελγκάδο, εμπόρου. Έχει μια μεγαλύτερη αδερφή, τη Μόνικα.
Άρχισε μαθήματα υποκριτικής, φωνητικής και τεχνικής τραγουδιού όταν ήταν 13 ετών, κάτι που της επέτρεψε να ερμηνεύσει το τραγούδι The price of true με τους Cinco de Enero, το συγκρότημα που έπαιζε τη μουσική της σειράς Física o Química κατά την πρώτη σεζόν.
Πρώτα χρόνια
Εμφανίστηκε για πρώτη φορά στη μικρή οθόνη το 2000, στη σειρά Mirall trencat (TV3), παίζοντας πρωταγωνιστικό ρόλο. Επίσης εκείνη τη χρονιά, ήταν ένα από τα μέλη της ομάδας Top Junior. Κατά τα έτη 2005 και 2006 συμμετείχε στη σειρά Ventdelplà, υποδυόμενη τον χαρακτήρα της Σάρα. Στην εθνική τηλεόραση, οι πρώτες της εμφανίσεις ήταν σε σειρές όπως το El internado (ως Μανουέλα) και άλλοι δευτερεύοντες ρόλοι στο Cuenta atrás το 2007. Στον κινηματογράφο άρχισε να γυρίζει τη ταινία μικρού μήκους, Crónica de una voluntad κατά το έτος 2007.
2008-13: Física o química
Γνωστή στην Ισπανία έγινε το 2008 με το Física o química, όπου έπαιξε έναν από τους βασικούς χαρακτήρες, τη Ρουθ Γκόμες, ένα επαναστατικό κορίτσι με μια σκληρή ιστορία πίσω της αλλά και με μια ρομαντική και μαχητική πλευρά. Η αποχώρησή της από τη σειρά έγινε το 2010, στο τέλος της έκτης σεζόν της σειράς και τρία χρόνια μετά την έναρξη της. Κέρδισε τρία βραβεία για την ερμηνεία της.
Το 2012 έκανε το ντεμπούτο της στο θέατρο με το θεατρικό έργο Perversiones sexuales en Chicago, με το οποίο περιόδευσε σε διάφορες ισπανικές πόλεις όπως η Μαδρίτη, η Βαρκελώνη και η Βαλένθια, μεταξύ άλλων. Επίσης το 2012 πρωταγωνίστησε στη τηλεοπτική ταινία Volare που μεταδόθηκε στο TV3, στο οποίο μοιράστηκε ένα καστ με τον Τζοέλ Τζοάν και την Μαρίνα Γκατέλ, μεταξύ άλλων.
Τον Μάρτιο του 2013, συμμετείχε στα τελευταία επεισόδια της τρίτης σεζόν της ισπανικής τηλεοπτικής σειράς Gran Reserva, όπου έπαιξε την Τζούλια Κορτάθαρ κατά τα τελευταία πέντε επεισόδια της τρίτης σεζόν και τα τρία πρώτα της τέταρτης σεζόν. Επίσης εκείνη τη χρονιά ήταν μέρος του καστ της τηλεοπτικής ταινίας, Mario Conde: Los Días de Gloria και της ταινίας Afterparty. Στο σινεμά τον ίδιο χρόνο γύρισε την ισπανό-κολομβιανή ταινία Crimen con vista al mar και τη κωμωδία ¿Quien mató a Bambi?. Έδωσε επίσης φωνή στον μετεωρολόγο Σαμ στο παιδικό κινούμενο σχέδιο Lluvia de albóndigas 2. Επιπλέον, συνεργάστηκε με τη νεανική ομάδα Auryn, ως πρωταγωνίστρια για το βίντεο κλιπ Heartbreaker.
2014-16: Βραβείο και κωμωδίες
Από τον Απρίλιο του 2016 έως τον Ιούλιο του ίδιου έτους, εμφανίστηκε στη πολιτική σειρά του Antena 3 La embajada, υποδυόμενη την Έστερ Σαλίνας, την κόρη των Ισπανών πρεσβευτών στο Μπανγκόκ, τους οποίους υποδύονταν οι Άμπελ Φολκ και Μπελέν Ρουέντα. Η σειρά δεν ανανεώθηκε για δεύτερη σεζόν λόγω τηλεθέασης. Στον κινηματογράφο, επέστρεψε για να ξανά ερμηνεύσει τον ρόλο της Μαργαρίτας της Αυστρίας στο La corona partida. Είναι μια ταινία που λειτουργεί ως σύνδεσμος μεταξύ της σειράς Isabel και Carlos, rey emperador, παραγωγές και των δύο της Ισπανικής τηλεόρασης.
La casa de papel και είσοδος στο Χόλυγουντ (από 2017)
μικρογραφία|Η Κορμπερό το 2017. Το 2017, έκανε πρεμιέρα στον ισπανικό σταθμό Antena 3, η σειρά La casa de papel στην οποία υποδύθηκε την Τόκιο, έναν από τους πρωταγωνιστικούς ρόλους. Χάρη σε αυτόν τον ρόλο, η ηθοποιός έχει αναγνωριστεί από το επάγγελμα και από το κοινό, κάτι που βλέπει ως «το πριν και το μετά της καριέρα της». Η αγορά των δικαιωμάτων της σειράς από το Netflix, την έκανε παγκόσμια επιτυχία. Η Κορμπερό έλαβε υποψηφιότητες σε διάφορα βραβεία.
Την ίδια χρονιά, έκανε πρεμιέρα η ταινία Proyecto Tiempo: La Llave, σε σκηνοθεσία της Ισαμπέλ Κοιξέτ, στο Φεστιβάλ του Σαν Σεμπαστιάν.
Το 2018, πρωταγωνίστησε στη δεύτερη σεζόν της βρετανο-αμερικανικής σειράς Snatch, στην οποία είχε έναν επαναλαμβανόμενο χαρακτήρα, στον πρώτο της ρόλο στα αγγλικά. Την ίδια χρονιά, πρωταγωνίστησε στο δράμα El Árbol de la Sángre του Χούλιο Μέντεμ, στο οποίο πρωταγωνίστησε δίπλα στους ηθοποιούς Άλβαρο Θερβάντες και Νάτζουα Νίμρι. Η ταινία έκανε διεθνή πρεμιέρα το 2019 μέσω του Netflix με τίτλο The Tree of Blood. Υπέγραψε με το αμερικανικό πρακτορείο WME Agency και με το γαλλικό πρακτορείο IMG Models. Επίσης το 2018 πρωταγωνίστησε στο μουσικό βίντεο Cuando me miras του Ισπανού ράπερ, C.Tangana.
Το 2021, πρωταγωνίστησε στην αμερικανική ταινία υπερηρωών Snake Eyes, σε σκηνοθεσία του Ρόμπερτ Σβέντκε, με τους ηθοποιούς Σαμάρα Γουίβινγκ και Χένρι Γκόλντινγκ, όπου έπαιξε την Βαρόνη (The Baroness), την κύρια ανταγωνιστή. Την ίδια χρονία έκανε πρεμιέρα η τελευταία σεζόν του La casa de papel.
Τον Απρίλιο του 2022, η Κορμπερό εντάχθηκε στο καστ της ταινίας δράσης του Netflix, Lift, με πρωταγωνιστές τους Γκούγκου Μπάθα-Ρο, Κέβιν Χαρτ, Βίνσεντ Ντ' Ονόφριο και Πολ Άντερσον, μεταξύ άλλων. Η ταινία είναι σκηνοθετημένη από τον Γκάρι Γκρέι, παραγωγή του Ματ Ριβς και θα κάνει πρεμιέρα στο Netflix στις 12 Ιανουαρίου 2024.
Τον Σεπτέμβριο του 2022, η Κορμπερό ανακοινώθηκε ως πρωταγωνίστρια της νέας μίνι σειράς του Netflix, βασισμένη σε πραγματική ιστορία, με τίτλο El cuerpo en llamas. Η ηθοποιός θα υποδυθεί τη Ρόζα Περάλ, πράκτορα της Guàrdia Urbana και σύζυγο του συναδέλφου της Πέδρο Ροντρίγκες, του οποίου το σώμα βρέθηκε καμένο σε ένα αυτοκίνητο κοντά στο Pantano de Foix το 2017.
Προσωπική ζωή
Από το 2016, είναι σε σχέση με τον Ισπανό ηθοποιό Μιγκέλ Εράν, τον οποίο γνώρισε στα γυρίσματα της τηλεοπτικής σειράς La casa de papel.
Συμμετοχή σε καμπάνιες ευαισθητοποίησης
Το 2018, συμμετείχε στην καμπάνια #AbortoLegalYa υπέρ της νομιμοποίησης των αμβλώσεων στην Αργεντινή.
Η ηθοποιός, έχει συμμετάσχει σε πολλές καμπάνιες ευαισθητοποίησης για τον καρκίνο του μαστού, μαζί με τις ηθοποιούς Μπλάνκα Σουάρεθ και Κλάρα Λάγο. Είναι επίσης αφοσιωμένη στην ευαισθητοποίηση για τον παιδικό καρκίνο με το Ίδρυμα Atresmedia.
Το 2017, ήταν μέλος της κριτικής επιτροπής της τέταρτης έκδοσης του We Art Water Film Festival, ενός διεθνούς φεστιβάλ ταινιών μικρού μήκους, στόχος του οποίου είναι να ευαισθητοποιήσει τον κόσμο για τα προβλήματα που σχετίζονται με το νερό στον κόσμο. Το 2020, συμμετείχε στην καμπάνια #REInventaElSistema της Greenpeace, για την ευαισθητοποίηση της κλιματικής αλλαγής μετά την πανδημία του COVID-19, μαζί με την Βρετανίδα ανθρωπολόγο Τζέιν Γκούντολ και άλλες αρκετές Ισπανικές προσωπικότητες.
Δημόσια εικόνα
μικρογραφία|Η Κορμπερό το 2021. Από τον Οκτώβριο του 2018, η Κορμπερό είναι το πρόσωπο της συλλογής Fiorever της Bulgari. Επίσης, έχει πραγματοποιήσει πολυάριθμες διαφημιστικές καμπάνιες, τόσο για τον γραπτό τύπο όσο και για την τηλεόραση. Ανάμεσά τους βρίσκουμε συνεργασίες με εταιρείες όπως οι Tampax (2011–2014), Stradivarius (2014), Maybelline (2015–2017), Calzedonia (2015) και Falabella (2019).
Το 2020, συνεργάστηκε με τον Γάλλο δημιουργό Simon Porte Jacquemus για την καμπάνια του #JacquemusAtHome. Από το 2021, είναι η παγκόσμια πρέσβειρα της ιαπωνικής μάρκας καλλυντικών, Shiseido.
Η Κορμπερό είναι Καταλανή, αλλά δεν έχει άποψη για το καταλανικό κίνημα ανεξαρτησίας. Μετά την έκβαση του δημοψηφίσματος για την ανεξαρτησία της Καταλονίας το 2017, ανάρτησε στο Twitter ότι ήταν «πληγωμένη» από την αστυνομική βία που ακολούθησε.
Τον Μάιο του 2018, χάρη στην παγκόσμια επιτυχία του La Casa de Papel, η Κορμπερό έγινε η πιο δημοφιλής Ισπανίδα στο Instagram με περισσότερους από 5 εκατομμύρια ακόλουθους. Κατά το 2023, διατηρεί 22 εκατομμύρια ακόλουθους.
Εξωτερικοί σύνδεσμοι
Κατηγορία:Ισπανοί ηθοποιοί Κατηγορία:Ισπανοί φεμινιστές
Φετιχισμός γυαλιών
εναλλ.=|μικρογραφία|265x265εσ|Παράδειγμα soft porn με μοντέλο που φοράει γυαλιά. Ο φετιχισμός γυαλιών είναι μία φετιχιστική έλξη για τους ανθρώπους που φορούν γυαλιά οράσεως ή έναν σύντροφο που φορά γυαλιά οράσεως, γυαλιά ηλίου ή κοσμητικούς φακούς επαφής ή για τους ίδιους τους φετιχιστές να φορούν οποιοδήποτε από αυτά τα γυαλιά. Άλλες σχετικές δραστηριότητες περιλαμβάνουν, τη χρήση αυτών των γυαλιών κατά τη διάρκεια σεξουαλικών πράξεων ή την εκσπερμάτιση σε γυαλιά.
Αρχέτυπο Megane
Στο anime και manga fandom, οι αρσενικοί χαρακτήρες που αποκτούν σεξαπίλ από το γεγονός ότι φορούν γυαλιά, αναφέρονται ως megane, megane-kun, megane otoko ή meganedanshi (メガネ男子). Οι αντίστοιχοι θηλυκοί χαρακτήρες, οι οποίοι είναι ελκυστικοί για τους οτάκου, είναι γνωστοί ως meganekko (メガネっ娘).
Εξωτερικοί σύνδεσμοι
Κατηγορία:Ερωτικός φετιχισμός Κατηγορία:Λήμματα που περιέχουν κείμενο στα ιαπωνικά Κατηγορία:Pages with unreviewed translations
Άδεια λογισμικού
Άδεια λογισμικού είναι ο όρος ο οποίος περιγράφει τα νομικά δικαιώματα τα οποία έχουν οι χρήστες ως προς την χρήση, επεξεργασία και διανομή του λογισμικού, και τα οποία καθορίζονται από τον αρχικό δημιουργό του λογισμικού. Μια τυπική άδεια λογισμικού παρέχει σε έναν τελικό χρήστη άδεια να χρησιμοποιήσει ένα ή περισσότερα αντίγραφα του λογισμικού, με τρόπους που αν δεν υπήρχε η είχε δοθεί η άδεια θα αποτελούσαν καταπάτηση των δικαιωμάτων του εκδότη ο οποίος είναι και ως ο ιδιοκτήτης των δικαιωμάτων χρήσης/copyright είναι αυτός που τα καθορίζει. Πρακτικά, η άδεια λογισμικού καθορίζει τις ελευθερίες του χρήστη ως προς το τι μπορεί να κάνει νόμιμα, με την αρχική δημιουργία κάποιου άλλου.
Κλειστό έναντι Ελεύθερου/Ανοιχτού λογισμικού
Οι άδειες λογισμικού γενικά ανήκουν σε μια από τις δύο ακόλουθες ευρείες κατηγορίες: Άδειες κλειστού λογισμικού και ελεύθερου-ανοιχτού κώδικα λογισμικού. Οι διαφορές που ξεχωρίζουν τις δύο κατηγορίες αδειών έχουν σημαντικό αντίκτυπο στα δικαιώματα του τελικού χρήστη.
Δείτε επίσης
Κατηγορία:Διανοητική ιδιοκτησία Κατηγορία:Λογισμικό Κατηγορία:Ελεύθερο λογισμικό
Η πτήση της νίκης
Η πτήση της νίκης (Ισπανικά: El vuelo de la victoria) είναι τηλενουβέλα μεξικάνικης παραγωγής του 2017. Βασίζεται στην Βενεζουελάνικη τηλενουβέλα του 1995, Como tú ninguna.
Πρωταγωνιστούν Παουλίνα Γότο, Αντρές Παλάσιος και Μανέ ντε λα Πάρρα.
Υπόθεση
Η Βικτόρια είναι μια ελεύθερη κοπέλα με ταπεινό υπόβαθρο και επιδιώκει να γίνει σπρίντερ. Εγκαταλείφθηκε από τη βιολογική της μητέρα όταν ήταν παιδί. Η Τσέντσα η γυναίκα που τη βρήκε μέσα σε ένα καλάθι στο δρόμο την πήρε και την μεγάλωσε σαν τη δική της κόρη. Η Βικτόρια ονειρεύεται να γίνει πρωταθλήτρια στους Ολυμπιακούς Αγώνες και είναι αποφασισμένη να πολεμήσει οποιοδήποτε εμπόδιο. Βρίσκεται επίσης ανάμεσα σε δύο άντρες, τον Αντρές και τον Ραούλ που είναι πρόθυμοι να πολεμήσουν για την αγάπη της.
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Ντιμπούφκο
Το Ντιμπούφκο (πολωνικά: Dybówko, Amerika ) είναι χωριό της Γκμίνα Πρόστκι, στο Πόβιατ Έουκ του Βοεβοδάτου Βαρμίας-Μαζουρίας της βόρειας Πολωνίας.
Πριν από το 1945 η περιοχή ήταν μέρος της Γερμανίας (Ανατολική Πρωσία).
Κάναρντ Τζόνσον
Γεννημένος και ανατρεφόμενος στο Σινσινάτι, ο Τζόνσον, έπαιξε κολεγιακό μπάσκετ στο Πανεπιστήμιο του Δυτικού Κεντάκι. Στο Δυτικό Κεντάκι, ο Τζόνσον ήταν βασικός παίκτης στην αναβίωση του μπασκετικού προγράμματος. Ήταν βασικός για τέσσερα χρόνια και οδήγησε την ομάδα στο πρώτο πρωτάθλημα της Διάσκεψης Σαν Μπελτ, μία εθνική κατάταξη στην πρώτη δεκάδα, μία 2η θέση στο Τουρνουά Προετοιμασίας NIT, και συνεχόμενες εμφανίσεις σε τουρνουά NCAA.
Ο Τζόνσον εμφανίστηκε σε τέσσερα παιχνίδια με τους Καβαλίερς την περίοδο 1987-88 στο ΝΒΑ. Πέτυχε 2 πόντους με ποσοστό ευστοχίας 33% στα σουτ εντός πεδιάς στα 12 λεπτά που αγωνίστηκε.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Πάουερ φόργουορντ Κατηγορία:Καλαθοσφαιριστές Παλακανέστρο Ρετζάνα Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Κλίβελαντ Καβαλίερς Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΚ
Σένζου (διαστημόπλοια)
Τα Σέντζοου (κινεζικά: 神舟) είναι διαστημόπλοια που έχουν αναπτυχθεί από την Κίνα με σκοπό να υποστηρίξουν το επανδρωμένο διαστημικό της πρόγραμμα. To όνομά τους έχει ποικίλες μεταφράσεις όπως "Θεϊκό Σκάφος", "Θεϊκό Σκάφος του Θεού", "Μαγικό Πλοίο" ή άλλες παρόμοιες φράσεις και είναι ομόφωνο με ένα αρχαίο όνομα της Κίνας (κινεζικά: 神州, που σημαίνει "Θεϊκό Κράτος"). Το σχέδιό τους βασίζεται στα αντίστοιχα ρωσικά διαστημόπλοια Σογιούζ, αλλά είναι μεγαλύτερα σε μέγεθος. Η πρώτη εκτόξευση έγινε στις 20 Νοεμβρίου 1999 και η πρώτη επανδρωμένη εκτόξευση πραγματοποιήθηκε στις 15 Οκτωβρίου του 2003. Το Μάρτιο του 2005, ένας αστεροειδής ονομάστηκε 8256 Shenzhou, προς τιμή τους.
Ιστορία
Οι πρώτες προσπάθειες για επανδρωμένες εκτοξεύσεις, ξεκίνησαν το 1968 με μία προγραμματισμένη εκτόξευση για το 1973. Αν και η Κίνα εκτόξευσε ένα μη- επανδρωμένο δορυφόρο το 1970 και παρέμεινε ενεργή στο τομέα αυτό από τότε, η επανδρωμένη εκτόξευση αναβλήθηκε χάρη στην έλλειψη πόρων και πολιτικού ενδιαφέροντος.
Η πρώτη μη- επανδρωμένη πτήση του διαστημόπλοιου έγινε στις 20 Νοεμβρίου 1999 και το Project 921/1 μετονομάστηκε, από τον Ζιανγκ Ζεμίν, σε Σέντζοου. Ακολούθησε μία σειρά από τρεις ακόμη μη- επανδρωμένες πτήσεις. Αναμένεται ότι αργότερα, θα σχεδιαστούν διαστημόπλοια που να αποτελούνται από 4 μέλη αντί για 3, που παίρνουν τα Σογιούζ, με καθορισμένα φυσικά χαρακτηριστικά των αστροναυτών, όπως είχε πειραματιστεί η ομάδα των Σογιούζ.
Αποστολές
Η Σέντζοου 1, έγινε με πειραματικό όχημα ώστε να επιβεβαιωθεί το σχέδιο του διαστημόπλοιου. Για να μπορέσει να γίνει το 1999, η αποστολή χρησιμοποίησε ένα τροποποιημένο όχημα με 8 από τα 13 λειτουργικά συστήματα. Δεν είχε σύστημα μηχανικής υποστήριξης, ούτε μπορούσε να κάνει περιστροφή στον αέρα. Το τμήμα περιστροφής ήταν ψεύτικο και δεν μετέφερε εξοπλισμό.
Η καμπάνια της εκτόξευσης ξεκίνησε με την άφιξη του διαστημόπλοιου από τις εγκαταστάσεις κατασκευής του στο Πεκίνο, μετά από 3 μέρες ταξιδιού με τρένο, στο Jiuquan Satellite Launch Centre (JSLC), στις 26 Ιουλίου 1999. Το CZ-2F (Y1), που ήταν το όχημα της εκτόξευσης, έφτασε στο κέντρο στις 18 Αυγούστου. Η πρώτη, με όλα τα συστήματα, πρόβα εκτόξευσης έγινε στις 2 Οκτωβρίου.
Εμφανίστηκε πρόβλημα όταν κατά τη συναρμολόγηση του οχήματος, έδειξε στις πρόβες ότι ο γύρος του διαστημικού οδηγού, απέτυχε στο σύστημα. Για να διορθωθεί το πρόβλημα, έπρεπε η είδη τοποθετημένη ασπίδα θερμοκρασίας του οχήματος να αφαιρεθεί, με ρίσκο να δημιουργήσει περισσότερες ζημιές. Έπειτα από θερμές αντιπαραθέσεις μεταξύ των προγραμματιστών, η ασπίδα τελικώς αφαιρέθηκε ώστε να αντικατασταθεί ο γύρος. Το ατύχημα ήταν υπεύθυνο για τον επαναπρογραμματισμό της ημερομηνίας στις 18 Νοεμβρίου. Η πτώση κομματιών μετεωρίτη έφερε 48 ώρες πίσω την αποστολή.
Η πρώτη μη- επανδρωμένη Σέντζοου πειραματική αποστολή πραγματοποιήθηκε στις 06:30 CST, στις 20 Νοεμβρίου 1999. Λίγο πριν τον πρώτου- επιπέδου διαχωρισμό, το όχημα εμφάνισε μια αφύσικη μείωση της ταχύτητας στη τροχιά. Ευτυχώς, το όχημα γρήγορα ανέκτησε ταχύτητα και συνέχισε τη πτήση μέχρι το διαχωρισμό της κεφαλής.
Η προσγείωση του έγινε στις 03:41 CST, στις 21 Νοεμβρίου, αφού πραγματοποίησε 14 περιστροφές γύρω από τη Γη. Παρά τα απρόοπτα η αποστολή ήταν επιτυχημένη. Το διαστημόπλοιο έφερε μόνο το όνομα Σέντζοου, χωρίς σειριακό αριθμό, για να διαχωριστεί όμως από τις επακόλουθες αποστολές, αργότερα ονομάστηκε Σέντζοου 1. Η Σέντζοου 2, ήταν μία πλήρης σε λειτουργικό αποστολή. Το πρωτότυπο όχημα δεν είχε μόνο το σύστημα εκτόξευσης εκτός τροχιάς. Το όχημα μετέφερε ένα σύνολο από 64 επιστημονικά πειραματικά πακέτα, από αυτά 15 ήταν για το θάλαμο προσγείωσης, 12 για το περιστρεφόμενο θάλαμο και 37 για την μπροστινή εξωτερική παλέτα. Ακόμη, είχε μία συσκευή που μεγάλωνε έναν μικρής βαρύτητας κρύσταλλο, 19 είδη ζώων και φυτών σε πειραματικό σχεδιασμό, ανιχνευτές κοσμικής ακτίνας και σωματιδίων καθώς και τον πρώτο Κινέζικο ανιχνευτή, ακτίνας Γ.
Η αποστολή ήταν επιρρεπής σε προβλήματα από την αρχή. Στις 31 Δεκεμβρίου 2000, λίγες μέρες πριν από την προγραμματισμένη εκτόξευση, το όχημα CZ-2F (Y2) χτυπήθηκε από μία μη φυσική αντίδραση του  ομφαλικού πύργου. Αυτό προξένησε σοβαρές αμφισβητήσεις σχετικές με το αν είναι σε κατάσταση να πραγματοποιήσει την πτήση. Μετά από τριών ημερών εξέταση, το όχημα έλαβε το "πράσινο φως" για την εκτόξευση.
Το CZ-2F, απογειώθηκε στις 01:11 CST, στις 10 Ιανουαρίου 2001. Στα πρώτα 358 δευτερόλεπτα της εκτόξευσης, οι υπολογιστές του κέντρου ελέγχου "κράσαραν" με αποτέλεσμα να αφήσουν το διαστημόπλοιο χωρίς έλεγχο για πολλά λεπτά. Οι υπολογιστές χρειάστηκε να κάνουν επανεκκίνηση, ενώ το διαστημόπλοιο βρισκόταν στον αέρα, και κατάφεραν να συνδεθούν μαζί του 60 δευτερόλεπτα πριν ξεκινήσει η περιστροφή της κεφαλής. Παρόμοιο πρόβλημα εμφανίστηκε σε άλλο υπολογιστικό πρόβλημα όταν το διαστημόπλοιο μπήκε σε περιστροφή.
Μετά από 117 περιστροφές γύρω από τη Γη, η Σέντζοου 2 προσγειώθηκε στις 16 Ιανουαρίου. Ο ιμάντας ασφαλείας, όμως, του αλεξιπτώτου έσπασε χάρη στην απότομη προσγείωση, στις 19:22 CST. Ποτέ όμως δεν δημοσιεύτηκε από τα Κινεζικά ΜΜΕ, το ατύχημα έμμεσα επιβεβαιώθηκε από λίγες δημοσιευμένες φωτογραφίες της προσγείωσης.
Κατηγορία:Διαστημικά σκάφη
Πάμφιλος εκ Σουλμών
Ο Άγιος Πάμφιλος ο εκ Σουλμών ήταν επίσκοπος της Σουλμώνας του Αμπρούτσο.
Ο Πάμφιλος γεννήθηκε στο Αμπρούτσο, πιθανώς γύρω στα μέσα του 7ου αιώνα. Ήταν γιος ενός παγανιστή που τον αποκήρυξε όταν ασπάστηκε τον Χριστιανισμό. Εξελέγη επίσκοπος Σουλμώνας το 682. Η παράδοση τον περιγράφει ως άτομο με πολύ γενναιόδωρη και ευγενική ψυχή, που αφοσιώθηκε με τη διάδοση του Χριστιανισμού μεταξύ των Λομβαρδών.
Μια ιστορία που αναφέρεται στον Άγιο Πάμφιλο αναφέρει ότι ο πατέρας του τον διέταξε τον να ανέβει σε ένα κάρο και να κατέβει από ένα βουνό στην κοιλάδα του ποταμού Γκίτσιο. Σε εκείνο το σημείο το βουνό ήταν πολύ απότομο και το κάρο θα ανατρεπόταν. Λέγεται ότι με θαυματουργικό τρόπο οι ρόδες του κάρου βυθίστηκαν στο έδαφος, επιτρέποντας στον Πάμφιλο να κατέβει σιγά σιγά προς την κοιλάδα. Κάποιοι λένε ότι ακόμα και σήμερα στις πλαγιές του βουνού διακρίνονται τα βήματα των βοδιών και τα αυλάκια που σχημάτισαν οι τροχοί του κάρου.
Απεβίωσε στο Κορφίνιο, στο οποίο διατέλεσε επίσκοπος, πιθανότατα λίγο μετά το 700. Αμέσως λατρεύτηκε από τους πολίτες και ενταφιάστηκε σε μια εκκλησία που χτίστηκε προς τιμήν του στην Σουλμώνα. Εκτός από την Σουλμώνα, είναι ο προστάτης άγιος και των πόλεων Σπολτόρε, Όκρε και Σκέρνι, όπου υπάρχουν εκκλησίες αφιερωμένες σε αυτόν. Η μνήμη του εορτάζεται από την Καθολική Εκκλησία στις 28 Απριλίου.
Παραπομπές
Κατηγορία:Χριστιανοί άγιοι του 8ου αιώνα
Βροσίνα Ιωαννίνων
Η Βροσίνα είναι πεδινό χωριό της Ηπείρου στην Περιφερειακή Ενότητα Ιωαννίνων.
Γεωγραφικά στοιχεία - Αξιοθέατα
Η Βροσίνα βρίσκεται στα όρια με την Περιφερειακή Ενότητα Θεσπρωτίας σε υψόμετρο 105 μέτρα, απέχοντας 42 χλμ. Δ. από την πόλη των Ιωαννίνων, 51 χλμ. ΒΑ. από την Ηγουμενίτσα και 36 χλμ. Δ.-ΝΔ. από την Ελεούσα (έδρα του δήμου). Στη βόρεια άκρη του χωριού περνά η ΕΟ Ιωαννίνων - Ηγουμενίτσας και ο ποταμός Καλαμάς (Θύαμις) ενώ δυτικά, μέσα από τα σπίτια του, ο Ζαλογγίτικος χείμαρρος που γεφυρώνεται από μονότοξο πέτρινο γεφύρι. Η παλιά θέση του χωριού ήταν στο κοντινό λόφο "Καστρί" απ΄ όπου υπήρχε μεγάλη εποπτεία της κοιλάδας του Καλαμά και όπου σήμερα υπάρχουν ερείπια μικρής ακροπόλεως.
Βορειοδυτικά και δίπλα στον Καλαμά είναι το ξωκλήσι της Αγίας Παρασκευής, σύμφωνα με τον Σπύρο Χρηστίδη, ή το παλιό καθολικό της Μονής της Ντραζανίτισσας, σύμφωνα με τον Σπύρο Μουσελίνη. Η Μονή υπήρξε μετόχι της Παναγιάς της Ραϊδιώτισσας, κτίστηκε το 1597 και από το 1962 έχει χαρακτηριστεί αρχαίο μνημείο.
Στη νότια άκρη του χωριού, σε φαράγγι του Ζαλογγίτικου χείμαρρου, βρίσκονται τα ερείπια της Μονής της Παναγίας της Ραϊδιώτισσας, που είναι αφιερωμένη στην κοίμηση της Θεοτόκου. Κτίστηκε το 1628, γνώρισε μεγάλη ακμή επί της τουρκοκρατίας και είναι χαρακτηρισμένη ως αρχαίο μνημείο.
Η κεντρική εκκλησία του χωριού, ο Αη Γιώργης, θεωρείται από τις παλιότερες εκκλησίες της Δημοτικής Ενότητας. Χρονολογείται του 1607 και οι τοιχογραφίες του 1620 ενώαπό το 1962 έχει χαρακτηριστεί αρχαίο μνημείο.
Διοικητικά στοιχεία
Αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 γραμμένη ως Βρουσίνα να ορίζεται έδρα της ομώνυμης νεοϊδρυθείσας κοινότητας. Το 1940 το όνομα διορθώθηκε σε Βροσίνα. Σύμφωνα με το σχέδιο Καλλικράτης, μαζί με τον Άγιο Γεώργιο αποτελούν την τοπική κοινότητα Βροσίνας της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 ως κοινότητα απογράφονται 73 κάτοικοι ενώ ως οικισμός 69.
Παραπομπές
Κατηγορία:Δήμος Ζίτσας Κατηγορία:Χωριά του νομού Ιωαννίνων
Γεώργιος Δημητρακόπουλος
Βιογραφία
Ειδικεύτηκε στη φυτοπαθολογία και εργάστηκε στην ειδικότητα αυτή για όλο τον νομό Ηλείας. Αργότερα εργάστηκε στο Δημόσιο.
Μεταπολιτευτικά κατήλθε στα κοινά και υπηρέτησε ως πρόεδρος του Δημοτικού Συμβουλίου Πύργου από το 1987 έως το 1990. Εξελέγη δήμαρχος της πόλης το 1990 με ποσοστό 50,41% στον δεύτερο γύρο και επανεξελέγη στις εκλογές του 1994 συγκεντρώνοντας το 55,76% των ψήφων.
Κατά την περίοδο δημαρχίας του έγιναν οι καταστρεπτικοί σεισμοί του 1993 και ο Πύργος απέκτησε το Γενικό Νομαρχιακό Νοσοκομείο.
Απεβίωσε σε ηλικία 66 ετών στις 27 Οκτωβρίου 2002.
Παραπομπές
Κατηγορία:Έλληνες γεωπόνοι Κατηγορία:Δήμαρχοι Πύργου Ηλείας Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Γκερτ Σκόμπελ
Ο Γκερτ Σκόμπελ (γεννημένος στις 12 Μαΐου 1959 στο Άαχεν) είναι Γερμανός δημοσιογράφος, παρουσιαστής, συγγραφέας και φιλόσοφος.
Βίος
Ο Σκόμπελ σπούδασε φιλοσοφία και καθολική θεολογία πρώτα στο Ιησουτικό Πανεπιστήμιο του Σαιντ Γκέοργκεν στη Φρανκφούρτη, όπου αποφοίτησε το 1983, καθώς και στο Πανεπιστήμιο της Καλιφόρνιας του Μπέρκλεϋ όπου και αποφοίτησε. Επιστρέφοντας στη Φρανκφούρτη, συνέχισε τις σπουδές του στη φιλοσοφία της επιστήμης και τη φιλοσοφία της γλώσσας στο πανεπιστήμιο Γιόχαν Βόλφγκανγκ Γκαίτε και διετέλεσε διδάσκων στο Πανεπιστήμιο του Σαν Φρανσίσκο για τρεις μήνες. Παράλληλα με την ερευνητική του εργασία στο Ινστιτούτο Νευροβιολογίας Μαξ Πλανκ στο Μάρτινσριντ κοντά στο Μόναχο - για το οποίο έλαβε υποτροφία, ο Σκόμπελ εργάστηκε ως ελεύθερος επαγγελματίας για το ένθετο περιοδικό της εφημερίδας Frankfurter Allgemeine Zeitung καθώς και στην τοπική ραδιοφωνία της Έσσης και της Δυτικής Γερμανίας.
Ήδη από την αρχή της σταδιοδρομίας του το 1995, ο Σκόμπελ υπήρξε ένας εκ των συντονιστών της καθημερινής εκπομπής Kulturzeit στον τηλεοπτικό σταθμό 3sat, από την οποία αποχώρησε τον Δεκέμβριο του 2007. Επιπλέον από το 2001 έως το 2003 συντόνισε το πρωινό μαγκαζίνο (ARD-Morgenmgazin) του ραδιοφωνικού σταθμού ARD όπως επίσης υπήρξε ο βασικός παρουσιαστής δύο φορές το μήνα από το 2004 έως τον Ιανουάριο του 2008 της εκπομπής delta στον τηλεοπτικό σταθμό 3sat. Από το 2003 έως το 2014 ανέλαβε αρχικά μόνος του και από το 2008 σε συνεργασία με άλλους τον συντονισμό της κυριακάτικης εκπομπής ΤV für das Leben στο ZDF. Από τον Απρίλιο του 2008 παρουσιάζει εβδομαδιαία εκπομπή που φέρει το όνομά του Σκόμπελ στον τηλεοπτικό σταθμό 3sat.
Από το 2006 έως το 2013 εκπόνησε τη διδακτορική του διατριβή στο Ινστιτούτο Ερμηνευτικής και Φιλοσοφίας της Θρησκείας του Πανεπιστημίου της Ζυρίχης υπό την επίβλεψη του καθηγητή Ίνγκολφ Ντάλφερθ, με θέμα την Πολυφωνία - Σκέψεις για μια Θεωρία Πολύπλοκων Συστημάτων. Από το ερευνητικό του έργο προέκυψαν δύο επιστημονικές δημοσιεύσεις. Ο Σκόμπρλ πραγματοποίησε πολλές διαλέξεις ως επισκέπτης καθηγητής, μεταξύ άλλων στο Πανεπιστήμιο του Ντούισμπουργκ-Έσσεν και στο Πανεπιστήμιο του Βίττεν / Χέρντεκε. Από το 2016 είναι επίτιμος καθηγητής Φιλοσοφίας και Διεπιστημονικότητας στο Πανεπιστήμιο του Μπονν-Ράιν-Ζιγκ.
Διατελεί επίσης μέλος του γερμανικού κέντρου PEN.
Ο Σκόμπελ, κατά τη διάρκεια της πρακτικής του στη ραδιοφωνία του κρατιδίου της Έσσης, γνώρισε τη σύντροφό του Σουζάνε Φρέχλιχ με την οποία έζησε στα περίχωρα της Φρανκούρτης ως το 2008. Μαζί απέκτησαν δύο παιδιά.
Αλέξανδρος της Ρωσίας
Το όνομα Αλέξανδρος της Ρωσίας μπορεί να αναφέρεται στα παρακάτω πρόσωπα:
Μαντούδι
μικρογραφία Το Μαντούδι είναι κωμόπολη του Νομού Ευβοίας. Εικάζεται πως το όνομα Μαντούδι προέρχεται από την τσιγγάνικη λέξη ¨μαγκντώ¨, που σημαίνει ψωμί λόγω του γόνιμου του εδάφους. Μια άλλη άποψη λέει ότι λέξη είναι λατινογενής, σύνθετη, ονόμαζε περισσότερα από ένα χωριά (Μαντούδια: 6 χωριά της περιοχής κατά τον μεσαίωνα). Μπορεί όμως το όνομα να σημαίνει και έναν τόπο υγρό, τους προηγούμενους αιώνες στην περιοχή υπήρχαν πολλά έλη.
Σύμφωνα με την απογραφή του 2011, έχει 1.787 κατοίκους, γεγονός που τον καθιστά τον μεγαλύτερο σε πληθυσμό οικισμό του δήμου. Είναι κτισμένο σε υψόμετρο 20 μ. και διαρέεται από τον ποταμό Κηρέα. Απέχει 58 χιλιόμετρα από τη Χαλκίδα.
Στη θέση Πελέκι, μια μικρή κοιλάδα ανάμεσα στο Kαστρί και τον λόφο του Προφήτη Ηλία, σώζονται λείψανα της αρχαίας Κηρίνθου.
Η περιοχή έχει μακρά ιστορία στην εξόρυξη και την επεξεργασία λευκόλιθου. Η αρχή έγινε στα τέλη του 19ου αιώνα, όταν δημιουργήθηκε το 1870 η Α.Ε. Δημοσίων και Δημοτικών Έργων, η οποία και αγόρασε αντί 500.000 δραχμών τα μεταλλεία της περιοχής. Η εταιρεία κατάφερε το 1893 να έχει παραγωγή 13.000 τόνων ορυκτού λευκολίθου, 600 τόνων πεφρυγμένου και 850 τόνων σε μορφή πλίνθων, η οποία εξαγόταν εξολοκλήρου στην Ευρώπη και την Αμερική. Η εταιρεία μετεξελίχθηκε στην Α.Ε. Επιχειρήσεων εν Ελλάδι το 1913 και είχε ως στόχο να καθετοποιηθεί η μεταλλευτική παραγωγή της περιοχής. Έτσι, εκείνη την περίοδο δημιουργήθηκε ο πρώτος περιστροφικός κλίβανος με κάρβουνο για την παραγωγή δίπυρης μαγνησίας, που εφοδίαζε τους Συμμάχους στον Α΄ Παγκόσμιο Πόλεμο. Η εταιρεία στη συνέχεια περιήλθε στον έλεγχο του Δημήτριου Σκαλιστήρη (FI.Μ.Ι.S.CO. - FInancial Mining Industrial Shipping COrporation), το 1947. Μετά από μακρά περίοδο ανάπτυξης και κερδοφορίας εμφάνισε ζημιές και κατέστη προβληματική το 1984, με συνέπεια να γίνει εκκαθάριση και να μετονομαστεί σε ΒΙΟΜΑΓΝ ΑΕ, το 1996. Οι προσπάθειες ανάκαμψης απέτυχαν και οδηγήθηκε σε λουκέτο το 2001. To 2010 η ΤΕΡΝΑ ΛΕΥΚΟΛΙΘΟΙ (TERNA MAG, του ομίλου ΓΕΚ ΤΕΡΝΑ) εξαγόρασε την παλαιά ΒΙΟΜΑΓΝ και η εξορυκτική δραστηριότητα ξεκίνησε δύο χρόνια αργότερα με στόχο την παραγωγή 170.000 τόνων ετησίως.
Διατελέσαντες πρόεδροι της Κοινότητας Μαντουδίου
Η Κοινότητα Μαντουδίου συστάθηκε στις 31 Αυγούστου 1912 με την απόσπαση του οικισμού Μαντούδι από το δήμο Κηρέως και τον ορισμό του ως έδρα της κοινότητας. Η Κοινότητα λειτούργησε ως το 1997, οπότε καταργήθηκε.
Παραπομπές
Κατηγορία:Κωμοπόλεις του νομού Ευβοίας Κατηγορία:Δήμος Μαντουδίου - Λίμνης - Αγίας Άννας
Δήμος Ντελτσέβου
Ο Δήμος Ντελτσέβου (Делчево ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Ντέλτσεβο ονομάζεται επίσης η πόλη στην οποία βρίσκεται η έδρα του Δήμου Ντελτσέβου.
Πτελέα Φθιώτιδας
Η Πτελέα είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας.
Δήμος Ντελτσέβου
Γεωγραφία
Ο δήμος συνορεύει με τη Βουλγαρία στα βόρεια και ανατολικά, με τον Δήμο Μακέντονσκα Καμένιτσα στα βορειδυτικά, με τον Δήμο Βίνιτσα στα δυτικά, με τον Δήμο Μπερόβου στα νοτιοδυτικά και με τον Δήμο Πέχτσεβο στα νότια.
Πτελέα Φθιώτιδας
Γεωγραφία - Ιστορία
Η Πτελέα βρίσκεται στην κοιλάδα του Σπερχειού, δίπλα στις βόρειες όχθες του και στο σημείο εκείνο που καταλήγει (από τη νότια πλευρά) ο παραπόταμός του Ρουστινιώτης. Το χωριό είναι κτισμένο στους πρόποδες του Τυμφρηστού σε υψόμετρο 260 μέτρα, σε απόσταση 11 χλμ. Δ. από τη Μακρακώμη και 41 χλμ. Δ. από τη Λαμία ενώ στη νότια άκρη του περνάει η ΕΟ Λαμίας - Καρπενησίου. Η παλιά του ονομασία είναι Πύργος (Κοκιά) και δημιουργήθηκε από κατοίκους των προεπεναστατικών γειτονικών οικισμών Σκόρλιας, Λεύκας και Κουκιά. Επίσημα αναφέρεται ως Πύργος (Κοκιά) το 1920 να προσαρτάται στην τότε κοινότητα Σκορλίων και το 1961 να ορίζεται έδρα της κοινότητας Πτελέας. Το 1962 με το ΦΕΚ 210Α - 13/12/1962 μετονομάστηκε σε Πτελέα. Σύμφωνα με το Πρόγραμμα «Καλλικράτης» αποτελεί την τοπική κοινότητα Πτελέας που υπάγεται στη δημοτική ενότητα Αγίου Γεωργίου Τυμφρηστού του Δήμου Μακρακώμης και σύμφωνα με την απογραφή του 2011 έχει πληθυσμό 256 κατοίκους.
Δήμος Ντελτσέβου
Εξωτερικοί σύνδεσμοι
Κατηγορία:Δήμοι της Βόρειας Μακεδονίας  Κατηγορία:Ανατολική Στατιστική Περιφέρεια (Βόρεια Μακεδονία)
Πτελέα Φθιώτιδας
Σημείωση
Πτελέα αναφερόταν ο προεπεναστατικός οικισμός Σκόρλια από το 1930 έως το 1961 που καταργήθηκε. Την Σκόρλια την αναφέρει ο περιηγητής Πουκεβίλ (γύρω στο 1810) και την κατατάσσει στο τμήμα «Πολιτοχώρια» του κτηματολογίου Πατρατζίκ με 10 σπίτια. Επίσης αναφέρεται και στην πρόθεση της Ρεντίνας ως Σκορλιαριώτες.
Παραπομπές
Κατηγορία:Δήμος Μακρακώμης Κατηγορία:Χωριά του νομού Φθιώτιδας
Προγεστερόνη
150px|right150px|right| Η προγεστερόνη είναι ορμόνη που παράγεται φυσιολογικά στο σώμα για να διασφαλίσει την δημιουργία μιας παχιάς επένδυσης της μήτρας (ενδομήτριο), που διευκολύνει την εμφύτευση του εμβρύου στα τοιχώματά της κατά τις πρώτες ημέρες της εγκυμοσύνης και την ανάπτυξή του.
Εάν δεν υπάρχει επαρκής ποσότητα προγεστερόνης κατά τη διάρκεια των πρώτων σταδίων της εγκυμοσύνης, το ενδομήτριο στερείται βασικών χαρακτηριστικών που επιτρέπουν την εμφύτευση του εμβρύου με συνέπεια το έμβρυο να μην μπορεί να επιζήσει. Το πρόβλημα αυτό αποκαλείται ανεπάρκεια ωχρινικής φάσης (Ωχρό σωμάτιο). Η ανεπάρκεια ωχρινικής φάσης είναι αποτέλεσμα της ανεπαρκούς παραγωγής της προγεστερόνης από τις ωοθήκες κατά τη διάρκεια του δεύτερου μισού του καταμήνιου κύκλου. Οι ωοθήκες συνεχίζουν να παράγουν προγεστερόνη κατά τη διάρκεια των πρώτων 8-10 εβδομάδων της εγκυμοσύνης. Μετά από αυτό το διάστημα των 8-10 εβδομάδων, ο πλακούντας γίνεται πλέον η κύρια πηγή παραγωγής προγεστερόνης και οι ωοθηκικές ορμόνες δεν παίζουν τόσο σημαντικό ρόλο.
Κατηγορία:Στεροειδείς ορμόνες Κατηγορία:Ανθρώπινες ορμόνες Κατηγορία:Σεξουαλικές ορμόνες Κατηγορία:Ηπατοτοξίνες
Σαμουήλ (Κόμης των Φοιδεράτων)
Ο Σαμουήλ ήταν βυζαντινός στρατιωτικός αξιωματούχος του 9ου αιώνα με το αξίωμα του βασιλικού σπαθαροκανδιδάτου, του κόμη των Φοιδεράτων και του τουρμάρχη των Φοιδεράτων.
Ο Σαμουήλ είναι γνωστός από μολυβδόβουλο, σφραγίδα, που έχει βρεθεί. Από κάποιους ερευνητές η σφραγίδα απόδίεται τον 9ο-10ο αιώνα και από άλλους στα μισά του 10ου αιώνα. Το αξίωμα του Σπαθαροκανδιδάτου δείχνει ότι ανήκε στο σώμα των Σπαθαρίων και ήταν υποψήφιος για κάποιο ανώτερο στρατιωτικό αξίωμα.
Αρτασήρ
Ο Αρτασήρ ήταν βυζαντινός στρατιωτικός αξιωματούχος του 9ου αιώνα με το αξίωμα του κόμη των Φοιδεράτων και του τουμάρχη των Φοιδεράτων.
Ο Αρτασήρ είναι γνωστός από δύο μολυβδόβουλα που έχουν βρεθεί το ένα στην Κωνσταντινούπολη και το άλλο στη Βηρυτό. Το όνομα του δεν είναι σίγουρο πως ακριβώς είναι λόγω της δυσκολίας ανάγνωσης των μολυβδόβουλων. Πιθανότατα ήταν αραβικής καταγωγής εξελληνισμένος και απο μερικούς ερευνητές ταυτίζεται με τον επίσης εξελληνισμένο Πέρση Νασρ και από άλλους με τον Θεόφοβο.
Παραπομπές
Κατηγορία:Κόμητες των φοιδεράτων Κατηγορία:Βυζαντινοί του 9ου αιώνα Κατηγορία:Βυζαντινοί τουρμάρχες
Μουσείο Και Μπρανλί - Ζακ Σιράκ
Το Μουσείο Και Μπρανλί - Ζακ Σιράκ (Γαλλικά: Musée du quai Branly - Jacques Chirac) είναι ένα Εθνικό μουσείο της Γαλλίας και βρίσκεται στο Παρίσι. Είναι αφιερωμένο στην τέχνη και τον πολιτισμό της Αφρικής, της Ασίας, της Ωκεανίας και της Αμερικής. Οι συλλογές του μουσείου περιλαμβάνουν περισσότερα από ένα εκατομμύριο αντικείμενα (εθνογραφικά αντικείμενα, φωτογραφίες, έγγραφα κ.λπ.), εκ των οποίων 3.500 εκτίθενται σε μόνιμες και προσωρινές θεματικές εκθέσεις. Μια επιλογή αντικειμένων από το μουσείο εκτίθεται επίσης σε αίθουσα του Λούβρου.
Το Μουσείο Και Μπρανλί άνοιξε το 2006 και είναι το νεότερο από τα μεγάλα μουσεία στο Παρίσι. Έχει μεγάλη επισκεψιμότητα, το 2014 είχε σχεδόν 1.500.000 επισκέπτες και το 2018 1.260.000, μεγέθη που το τοποθετούν μεταξύ των πιο πολυσύχναστων μουσείων στον κόσμο στην κατηγορία του. Διοικείται από κοινού από το γαλλικό Υπουργείο Πολιτισμού και Επικοινωνιών και το Υπουργείο Ανώτατης Εκπαίδευσης και Έρευνας, και λειτουργεί τόσο ως μουσείο όσο και ως κέντρο έρευνας.
Στις 21 Ιουνίου 2016, δέκα χρόνια μετά τα εγκαίνιά του, το μουσείο πήρε το όνομα του πρώην προέδρου Ζακ Σιράκ, με πρωτοβουλία του οποίου είχε πραγματοποιηθεί η κατασκευή του.
Το μουσείο βρίσκεται στο 7ο διαμέρισμα του Παρισιού, στην αριστερή όχθη του Σηκουάνα, κοντά στον Πύργο του Άιφελ.
Παραπομπές
Κατηγορία:Μουσεία στο Παρίσι Κατηγορία:Μουσεία στη Γαλλία
Ζαν Ζουβενέ
Ο Ζαν Ζουβενέ, πλήρες όνομα Ζαν-Μπατίστ Ζουβενέ (γαλλικά: Jean-Baptiste Jouvenet), 1644 - 1717 ήταν Γάλλος ζωγράφος, σημαντικός εκπρόσωπος του γαλλικού κλασικισμού, με πίνακες και τοιχογραφίες μυθολογικών και θρησκευτικών θεμάτων.
Βιογραφικά στοιχεία
Ο Ζαν Ζουβενέ γεννήθηκε την 1η Μαΐου 1644 σε καλλιτεχνική οικογένεια στη Ρουέν. Η πρώτη του εκπαίδευση στην τέχνη ήταν από τον πατέρα του, Λωράν Ζουβενέ. Μια γενιά νωρίτερα, ο παππούς του, Νοέλ Ζουβενέ, θεωρείται ότι ήταν δάσκαλος του Νικολά Πουσέν. αριστερά|μικρογραφία|250x250εσ|Το Θαυματουργό ψάρεμα, 1706, [[Μουσείο του Λούβρου|Λούβρο]] Ο Ζουβενέ έδειξε από νωρίς μια αξιοσημείωτη ικανότητα στη ζωγραφική και, όταν έφτασε στο Παρίσι, τράβηξε την προσοχή του Σαρλ Λε Μπρεν, ο οποίος τον πήρε μαθητευόμενο στο εργαστήριό του. Υπό τη διεύθυνση του Λε Μπρεν εργάστηκε στο κάστρο του Σαιν-Ζερμαίν-αν-Λαι και στις Βερσαλλίες (1671–74), και υπό την αιγίδα του, το 1675, έγινε μέλος της Βασιλικής Ακαδημίας Ζωγραφικής και Γλυπτικής, της οποίας εξελέγη καθηγητής το 1681, και ένας από τους τέσσερις ισόβιους πρυτάνεις το 1707. Εργάστηκε επίσης υπό τον Σαρλ ντε Λα Φος στο μέγαρο των Απομάχων και στο Μεγάλο Τριανόν.
Αλλά το 1713, το δεξί του χέρι παρέλυσε μετά από εγκεφαλικό. Απελπισμένος, καθώς όπως ανέφερε «στερούμαι της εργασίας σε μια εποχή που μόλις άρχισα να γνωρίζω τις δυσκολίες της τέχνης μου», κατάφερε να χρησιμοποιήσει το αριστερό του χέρι για να ζωγραφίσει, με αυτό το χέρι, πολλούς πίνακες και τοιχογραφίες.
Ο Ζαν Ζουβενέ πέθανε στις 5 Απριλίου 1717.
Έργο
αριστερά|μικρογραφία|254x254εσ|Η [[Λητώ και οι χωρικοί της Λυκίας, 1700, Μουσείο Τέχνης και Ιστορίας του Μεντόν]] Ο Ζαν Ζουβενέ ζωγράφισε κυρίως πίνακες και τοιχογραφίες με θρησκευτικά και μυθολογικά θέματα. Τα πρώτα του έργα είναι στο ύφος του δασκάλου του Σαρλ Λε Μπρεν και του Εστάς Λε Συέρ, αλλά κατά τη διάρκεια της Διαμάχης περί των χρωμάτων, τάχθηκε στο πλευρό των οπαδών των χρωμάτων, διατηρώντας μια ορισμένη σταθερότητα γραμμής στα έργα του.
Απομακρυνόμενος από τον κλασικισμό αργότερα στην καριέρα του, ενσωμάτωσε μια ρεαλιστική αντιμετώπιση των λεπτομερειών στην τεχνοτροπία του, για παράδειγμα μέχρι το σημείο να παρατηρεί τους ψαράδες να εργάζονται στη Διέππη για το Θαυματουργό Ψάρεμα του το 1706.
Τα περισσότερα έργα του, που εκτέλεσε κυρίως στο Παρίσι, μεταξύ των οποίων το περίφημο Θαυματουργό ψάρεμα και η Ανάσταση του Λαζάρου, βρίσκονται τώρα στο Λούβρο και στο Μουσείο Καλών Τεχνών της Ρουέν. Δείχνουν τη γονιμότητά του στην έμπνευση και την εκτέλεση, καθώς και ότι κατείχε σε υψηλό βαθμό την τεχνοτροπία και το στυλ που διέκρινε τη σχολή του Λε Μπρεν.
Εξωτερικοί σύνδεσμοι
Κατηγορία:Γάλλοι ζωγράφοι
Πριγκιπάτο της Βουλγαρίας
Μετά τον τερματισμό του Ρωσοτουρκικού Πολέμου με νίκη των Ρώσων, στις 3 Μαρτίου 1878 υπεγράφη η Συνθήκη του Αγίου Στεφάνου από τη Ρωσία και την Οθωμανική Αυτοκρατορία. Με αυτή συμφωνήθηκε η ίδρυση ενός μεγάλου Υποτελούς Βουλγαρικού κράτους που ήταν σημαντικά μεγαλύτερο : τα εδάφη της περιέκλειαν σχεδόν όλους τους Βούλγαρους των Βαλκανίων και περιελάμβαναν το μεγαλύτερο μέρος της Μοισίας, τη Θράκη και τη Μακεδονία, εκτεινόμενα από τη Μαύρη Θάλασσα με το Αιγαίο. Ωστόσο το Ηνωμένο Βασίλειο και η Αυστροουγγαρία ήταν αντίθετα στη δημιουργία ενός τόσο μεγάλου κράτους-δορυφόρου της Ρωσίας στα Βαλκάνια, γιατί φοβόντουσαν ότι θα ανέτρεπε την ισορροπία δυνάμεων στην περιοχή της Μεσογείου. Για το λόγο αυτό οι Μεγάλες Δυνάμεις συγκάλεσαν και υπέγραψαν τη Συνθήκη του Βερολίνου, σε αντικατάσταση της Συνθήκης του Αγίου Στεφάνου, που ποτέ δεν τέθηκε σε ισχύ. Αυτή δημιούργησε ένα πολύ μικρότερο πριγκιπάτο, παράλληλα με μια αυτόνομη Ανατολική Ρωμυλία εντός της Οθωμανικής Αυτοκρατορίας.
Αν και υποτελής στους Οθωμανούς, η Βουλγαρία αναγνώριζε μόνο τυπικά την εξουσία της Υψηλής Πύλης. Είχε δικό της Σύνταγμα, σημαία και ύμνο και ακολουθούσε τη δική της εξωτερική πολιτική. Το 1885 μια αναίμακτη επανάσταση είχε ως αποτέλεσμα τη de facto προσάρτηση από τη Βουλγαρία της Ανατολικής Ρωμυλίας, γεγονός που η Οθωμανική Αυτοκρατορία αποδέχθηκε με τη συμφωνία του Τόπχανε. Στις 5 Οκτωβρίου 1908 η Βουλγαρία κήρυξε την ανεξαρτησία της ως Βασίλειο της Βουλγαρίας.
Ιστορικό υπόβαθρο
Το 1396 οι Βουλγαροοθωμανικοί πόλεμοι έληξαν με την κατάλυση της Βουλγαρικής Αυτοκρατορίας, εξαιτίας της οθωμανικής εισβολής στα Βαλκάνια και του δικού της εσωτερικού διχασμού. Υπό την Οθωμανική κυριαρχία, η Βουλγαρική αριστοκρατία είχε εξοντωθεί και η εθνική συνείδηση κατασταλεί. Η Βουλγαρική Εθνική Αναβίωση, που αναδύθηκε στα τέλη του 18ου αιώνα, αναβίωσε τη Βουλγαρική ταυτότητα και τροφοδότησε την ιδέα της δημιουργίας ενός νέου Βουλγαρικού κράτους. Πολλά επαναστατικά κινήματα και εξεγέρσεις εναντίον των Οθωμανών συνέβησαν παράλληλα με παρόμοιες κινήσεις στα υπόλοιπα Βαλκάνια, με αποκορύφωμα το Ρωσοτουρκικό Πόλεμο του 1877-1878.
Συνθήκη του Βερολίνου
Η Συνθήκη του Αγίου Στεφάνου της 3 Μαρτίου του 1878 προέβλεπε ένα Βουλγαρικό κράτος, που περιελάμβανε τις γεωγραφικές περιοχές της Μοισίας, τη Θράκη και τη Μακεδονία. Με βάση την ημερομηνία αυτή οι Βούλγαροι γιορτάζουν την εθνική ημέρα της Βουλγαρίας κάθε χρόνο.
Δημιουργήθηκε μια ευρέως αυτόνομη Ηγεμονία της Βουλγαρίας, μεταξύ του Δούναβη και της οροσειράς του Αίμου με έδρα της την παλιά Βουλγαρική πρωτεύουσα Βελίκο Τίρνοβο, που συμπεριελάμβανε και της Σόφια. Αυτό το κράτος προβλεπόταν να είναι υπό την τυπική Οθωμανική κυριαρχία, αλλά να κυβερνάται από ένα πρίγκιπα εκλεγόμενο από μια σύνοδο Βούλγαρων προεστών και εγκρινόμενο από τις Δυνάμεις, που επέμειναν ότι ο πρίγκιπας δεν θα μπορούσε να είναι Ρώσος, αλλά συμβιβάστηκαν με την επιλογή του πρίγκιπας Αλέξανδρου Βάτεμπεργκ, ανιψιού του Τσάρου Αλέξανδρου Β΄. Νότια της οροσειράς του Αίμου ιδρύθηκε μια αυτόνομη Οθωμανική επαρχία με το όνομα Ανατολική Ρωμυλία, ενώ η Μακεδονία επέστρεψε στην κυριαρχία του Σουλτάνου.
19ος αιώνας
Οι Βούλγαροι υιοθέτησαν ένα προωθημένο δημοκρατικό σύνταγμα και η εξουσία σύντομα πέρασε στο Κόμμα των Φιλελευθέρων με επικεφαλής το Στέφαν Σταμπολόφ. Ο Πρίγκιπας Αλέξανδρος είχε συντηρητικές τάσεις και αρχικά αντιτάχθηκε στις πολιτικές του Σταμπολόφ, το 1885 είχε συμπαθήσει αρκετά τη νέα του χώρα του και έτσι υποστήριξε τους Φιλελεύθερους. Υποστήριξε επίσης την Ενοποίηση της Βουλγαρίας και της Ανατολικής Ρωμυλίας, προϊόν πραξικοπήματος στη Φιλιππούπολη το Σεπτέμβριο του 1885. Οι Δυνάμεις δεν παρενέβησαν λόγω των μεταξύ τους διαμαχών για την εξουσία. Λίγο μετά η Σερβία κήρυξε τον πόλεμο στη Βουλγαρία, με την ελπίδα της αρπαγής εδαφών, ενώ οι Βούλγαροι ήταν απασχολημένοι. Οι Βούλγαροι όμως τους νίκησαν στη Σλίβνιτσα, απώθησαν το Σερβικό στρατό στη Σερβία και κατάφερε να καταλάβουν εκ νέου τις απωλεσθείσες με τη Συνθήκη του Βερολίνου κατοικούμενες από Βούλγαρους πόλεις Πίροτ και Βράνιε, που όμως επιστράφηκαν στη Σερβία με τη Συνθήκη του Βουκουρεστίου το 1886.
Τα γεγονότα αυτά κατέστησαν τον Αλέξανδρο πολύ δημοφιλή στη Βουλγαρία, αλλά η Ρωσία ήταν όλο και πιο δυσαρεστημένη με τις φιλελεύθερες τάσεις στο πλαίσιο της βασιλείας του. Τον Αύγουστο του 1886 υποκίνησε ένα πραξικόπημα, κατά το οποίο ο Αλέξανδρος αναγκάστηκε να παραιτηθεί και εξορίστηκε στη Ρωσία. Ο Σταμπολόφ όμως ενήργησε άμεσα και οι συμμετέχοντες στο πραξικόπημα αναγκάστηκαν να εγκαταλείψουν τη χώρα. Ο Σταμπολόφ προσπάθησε να επαναφέρει τον Αλέξανδρο αλλά ισχυρή ρωσική αντιπολίτευση ανάγκασε τον πρίγκιπα να παραιτηθεί και πάλι. Toν Ιούλιο του 1887 οι Βούλγαροι εξέλεξαν το Φερδινάνδο της Σαξονίας-Κόμπουργκ & Γκότα ως νέο τους Πρίγκιπα. Ο Φερδινάνδος ήταν ο "Αυστριακός υποψήφιος" και οι Ρώσοι αρνήθηκαν να τον αναγνωρίσουν. Ο Φερδινάνδος αρχικά συνεργάστηκε με το Σταμπόλοφ, αλλά το 1894 η σχέση τους επιδεινώθηκε. Ο Σταμπολόφ παραιτήθηκε και δολοφονήθηκε τον Ιούλιο του 1895. Ο Φερδινάνδος στη συνέχεια αποφάσισε να αποκαταστήσει τις σχέσεις με τη Ρωσία, γεγονός που σήμαινε την επιστροφή σε συντηρητική πολιτική.